कालपुरुष का कमरबन्द
अलनीलम (ε ओरायनिस) एक सुपरजाइंट है, जो पृथ्वी से लगभग 2,000 प्रकाश-वर्ष दूर है और इसका परिमाण 1.70 है। यह आकाश में 29वां सबसे चमकीला तारा है और मृग नक्षत्र (ओरियोन) में चौथा सबसे चमकीला तारा है। यह सूर्य से 375,000 गुना अधिक चमकीला है। इसका स्पेक्ट्रम स्थिर बिंदुओं में से एक के रूप में कार्य करता है जिसके द्वारा अन्य सितारों को वर्गीकृत किया जाता है।
उत्तर फाल्गुनी तारा
उत्तर फाल्गुनी या डॅनॅबोला, जिसका बायर नाम बेटा लियोनिस (β Leonis या β Leo) है, सिंह तारामंडल का दूसरा सब से रोशन तारा है। यह पृथ्वी से दिखने वाले तारों में से ६१वाँ सब से रोशन तारा भी है। पृथ्वी से देखी गई इसकी चमक (सापेक्ष कान्तिमान) +२.१४ मैग्नीट्यूड है और यह पृथ्वी से लगभग ३६ प्रकाश वर्ष की दूरी पर है। प्राचीन भारतीय खगोलशास्त्र में यह तारा एक नक्षत्र मना जाता था। यह एक परिवर्ती तारा है जिसकी चमक चंद घंटों के काल में हलकी-सी ऊपर-नीचे होती रहती है।